Вядома, што сучасная пошта – гэта не толькі дастаўка газет, часопісаў і твораў эпісталярнага жанру – асабістых лістоў. Сёння прадпрыемства прадастаўляе грамадзянам магчымасць, не выходзячы з дома, аплаціць рахункі, атрымаць пенсію, набыць латарэі, друкаваныя выданні, любыя харчовыя і прамысловыя тавары. Новая служба дазваляе ажыццяўляць дастаўку і буйнагабарытных грузаў, напрыклад, халадзільнікаў. Такія рэчы дастаўляюцца па папярэднім заказе без перадаплаты. Прадукты таксама можна заказаць, але, нават калі грамадзяне гэтага не зрабілі, штодзённа ладзіцца падвоз самых неабходных тавараў – мукі, цукру, алею і інш. Папулярнымі з’яўляюцца і так званыя сезонныя тавары – гумавыя боты, галёшы, насенне, металічныя накрыўкі для хатняй кансервацыі.